

**ТОСКАНА – КУЛИНАРЕН ТУР**

**Цена: 336 евро / 657 лева**

**Дати:** 08.04/ 29.04/ 03.06/ 08.07/ 02.09/ 16.09/ 07.10/ 28.10.14

Автобусна програма 7 дни / 6 нощувки

**Цената включва:**

- 6 нощувки със закуски в хотел 3\*/4\* - четири в Монтекатини Терме, по една в Загреб и района на Опатия;

- 6 вечери;

- Транспорт с комфортен автобус;

- Екскурзовод на български език ;

- Местен екскурзовод във Флоренция

Цената не включва:

* Настаняване в единична стая;
* Медицинска застраховка за 7 дни с покритие 5000 евро за лица на възраст до 65 г - 7 лв, за лица на възраст от 65 г до 70 г - 11 лв, за лица на възраст от 70 г до 75 г – 14 лв, за лица на възраст от 75 г до 80 г – 21 лв;
* Входни такси за посещаваните туристически обекти;
* Посещение на винарна и дегустация на местните вина (30 €);
* Сити такса по 2 € на вечер за хотели 3\* или 3 € на вечер за хотели 4\* /съгласно наредбата на италианския туристически борд/

**С тази екскурзия ще посетите**: Загреб, Флоренция, Сиена, Монтекатини Терме, Монтепулчано, Пиенца, Сан Джиминяно, Опатия

**ТУРИСТИЧЕСКА ПРОГРАМА:**

**1 Ден София – Загреб**

Тръгване от София за Загреб в 08:00ч от Националния стадион “Васил Левски”. Вечеря и нощувка в Загреб.

**2 Ден Загреб – Монтекатини Терме**

Закуска. Кратка туристическа програма в [Загреб](http://www.gullivertravel.bg/info_zagreb.html) – ще откриете историческия център и впечатляващата атмосфера на балканската столица, наричана „Малката Виена”.
Отпътуване за Италия. Вечеря и нощувка в SPA курорта Монтекатини Терме.

**3 Ден Флоренция- Сиена**

Закуска. Туристическа програма във Флоренция – тук в сърцето на Тоскана пламва искрата на Ренесанса, която благодарение на богатството на Медичите и гения на Леонардо, Микеланджело, Джотто, Гиберти и Брунелески озарява с пламъка си цяла Европа. Обиколката на Флоренция започва от моста Сан Николо на река Арно. Отправяме се към най- важните църкви на Флоренция – Santa Croce с надгробните паметници на Микеланджело и Галилей, Макиавели и Росини /4 евро/ и Santa Maria del Fiore – Катедралата на Флоренция, с Камбанарията, дело на Джотто и неговите ученици и с Баптистерият Сан Джовани. Продължаваме към Площада на Синьорията, представляващ музей на изкуството на открито, и Палацо Векио / 5 евро/ – старият дворец и Галерия Уфици. Възможност за обяд в малките ресторантчета , предлагащи добра италианска кухня с чаша тосканско Brunello di Montalchino . Разходката продължава с Понте Векио – старият мост на река Арно, Капелла ди Медичи и възможност за шопинг по търговските улици на града. Продължаваме за Сиена. Туристическа програма в Сиена – съхранен от времето на Средновековието италиански град, чиито монументи свидетелстват за богатството и мощта на Сиенската република: Доминиканския манастир с гроба на Света Катерина Сиенска, Катедралата с произведения на Никола и Джовани Пизано, на Донатело и Бернини /6 евро/, Piazza del Campo и Palazzo Publico и Фонтана на радостта. Връщане в хотела. Вечеря и нощувка.

**4 Ден Монтепулчано, Пиенца**

Закуска. Еднодневна гастрономическа екскурзия до Монтепулчано и Пиенца.
Монтепулчано е малко градче, разположено сред Тосканските хълмове, обградено с крепостни стени, зад които откривате оживени улици с многобройни ренесансови дворци и църкви. Но градчето е най-известно с производството на прочутите по цял свят Vino Nobile и Vino Brunello и считани за едни от най-добрите вина и с основание цената на бутилка Brunello достига до космически размери. Традиционно се поднася със „Спагети пичи”, чеснов сос и бричоле( тоскански хляб). Посещение на винарна и дегустация на местните вина ( 30 € ) .
Пиенца – уникален Ренесансов град, често описван като “идеалният град” или “градът утопия”, известен не само със съхранения си облик, а и със сиренето Pecorino – традиционен продукт от този регион. Връщане в хотела. Вечеря и нощувка.

**5 Ден Сан Джиминяно**

Закуска. Посещение на Сан Джиминяно – градчето се слави със средновековните си кули, площада Пиаца делла Цистерна с кладенец от 13век, Палацо дел Пополо и Катедралата. В Сан Джиминяно е известно виното Vernaccia. Свободно време. Връщане в хотела. Вечерта непременно опитайте Вино Санто – сладко сухо вино, с което по традиция завършва всяко хранене в Тоскана. Обичйно Vino Santo се сервира с бишкоти ди Прато, които се топят в него.Вечеря. Нощувка.

**6 Ден Лука – Хърватската ривиера**

Закуска. Посещение на Лука – един от най-добре съхранените средновековни градове в Италия, където според легендите се съхранява “Светия образ”, изработен от Никодим от Ариматрея, очевидец на Христовото разпятие.Отпътуване за Хърватската ривиера. Настаняване в хотел в района на Опатия. Свободно време. Вечеря и нощувка.

**7 Ден Опатия – София**

Закуска. Отпътуване за България. Пристигане в София. Вечерта.